“ทองไทย” ดีดขึ้นตามตลาดโลก กังวล “โควิด” ระบาด ระลอก 2 ในสหรัฐฯ-จีน
"สมาคมค้าทองคำ" รายงานราคา "ทองไทย" เช้านี้ ดีดขึ้นตามตลาดโลก กังวล "โควิด" ระบาด ระลอก 2 ในสหรัฐฯ-จีน โดยปรับขึ้น 100 บาท รูปพรรณ ขายออกบาทละ 25,900 บ.
"สมาคมค้าทองคำ" รายงานราคา "ทองไทย" เช้านี้ ดีดขึ้นตามตลาดโลก กังวล "โควิด" ระบาด ระลอก 2 ในสหรัฐฯ-จีน โดยปรับขึ้น 100 บาท รูปพรรณ ขายออกบาทละ 25,900 บ.
16 มิ.ย. 2563

สมาคมค้าทองคำ รายงานราคาทอง (96.5%) วันนี้ (16 มิ.ย.63) เมื่อเวลา 09.27 น.ที่ผ่านมา ปรับขึ้น 100 บาท เมื่อเทียบกับราคาปิดวานนี้
โดยราคาทองคำแท่ง รับซื้ออยู่ที่บาทละ 25,300 บาท ขายออกที่ราคาบาทละ 25,400 บาท
ทองรูปพรรณ รับซื้ออยู่ที่ราคาบาทละ 24,847.24 บาท ขายออกที่บาทละ 25,900 บาท
ราคาทองคํา Spot ปรับตัวขึ้นในเช้านี้ ท่ามกลางความกังวลเกี่ยวกับการระบาดรอบสองของไวรัสโควิด-19 ในสหรัฐฯ
นอกจากนี้ การอ่อนค่าของสกุลเงินดอลลาร์สหรัฐ เป็นอีกหนึ่งปัจจัยบวกต่อราคาทองคำ ทองไทยเปิดตลาดปรับขึ้น จับตาเงินบาทอ่อนหลัง ธปท. เข้ามาดูแลใกล้ชิด
ทั้งนี้ สกุลเงินดอลลาร์สหรัฐฯ อ่อนค่าลงหลังจากเฟด ประกาศขยายขอบข่ายการซื้อตราสารหนี้ของภาคเอกชนเพื่อหนุนสภาพคล่องในระบบ ท่ามกลางความวิตกกังวลเกี่ยวกับการแพร่ระบาดรอบสองของไวรัสโควิด-19 หลังจากจีนได้ตัดสินใจล็อกดาวน์กรุงปักกิ่งบางส่วน หลังพบผู้ติดเชื้อจำนวน 79 รายในช่วง 4 วันที่ผ่านมา หลังจากที่ไม่มีการผู้ติดเชื้อรายใหม่เป็นเวลาเกือบ 2 เดือน